ดราก้อนเควสต์ การผจญภัยอันยิ่งใหญ่ของได

ดราก้อนเควสต์ การผจญภัยอันยิ่งใหญ่ของได (Doragon Kuesuto: Dai no Daibōken ; Dragon Quest: Dai's Great Adventure) หรือ 
ไดตะลุยแดนเวทมนตร์ ในชื่อภาษาไทยในอดีต เป็นการ์ตูนญี่ปุ่นที่ถูกเขียนขึ้นจากเค้าโครงมาจากเกม ดราก้อนเควสต์ อันแสนโด่งดัง แต่งเรื่องโดย ริคุ ซันโจ วาดภาพประกอบโดย โคจิ อินาดะ ถูกทำออกมาในรูปแบบสื่ออื่นๆ ตั้งแต่อนิเมะและวิดีโอเกม
แรกเริ่มได้เริ่มลงตีพิมพ์ในนิตยสารโชเน็นจัมป์รายสัปดาห์ ในฐานะการ์ตูนเรื่องสั้นที่มีความยาวเพียงไม่กี่ตอนเท่านั้น แต่ต่อมาก็ได้ลงตีพิมพ์เป็นเรื่องยาวตั้งแต่ปี พ.ศ. 2532 ถึงปี พ.ศ. 2539 รวมความยาวทั้งสิ้น 344 ตอน ส่วนในประเทศไทย สำนักพิมพ์สยามอินเตอร์คอมิกส์ได้เป็นผู้ถือลิขสิทธิ์ และนำลงตีพิมพ์ในนิตยสารซีคิดส์ ตั้งแต่ฉบับปฐมฤกษ์เป็นต้นมา จนกระทั่งจบบริบูรณ์

**เนื้อเรื่อง**
เป็นเรื่องราวการผจญภัยของ ได ผู้มีเชื้อสายของอัศวินมังกร  ไดใฝ่ฝันที่จะเป็นผู้กล้า และออกผจญภัยร่วมกับป๊อบ ระหว่างการผจญภัย ได ได้พบกับเพื่อนๆ และได้ร่วมกันต่อสู้กับจอมมารปีศาจ เวิร์น เพื่อปกป้องสันติสุขของมนุษย์

**ตัวละคร**

**ฝ่ายผู้กล้า**
ได (ダイ) - ผู้กล้า / อัศวินมังกร
ตัวละครเอกของเรื่อง อายุ 12 ปี สืบสายเลือดมาจากพ่อซึ่งเป็นอัศวินมังกร คือ บารัน เรียนรู้การต่อสู้จากอวาน
ป๊อป (ポップ) - ผู้ใช้เวทมนตร์ ภายหลังกลายเป็น เจ้าแห่งเวทย์ปีศาจ
ผู้ใช้เวทมนตร์ เพื่อนสนิทของได อายุ 15 ปี แรกๆ มีนิสัยขี้ขลาด แต่เมื่อนึกถึงคำสอนของอวาน และได้เห็นความกล้าหาญของได เขาจึงรวบรวมความกล้าทั้งหมดเข้าร่วมต่อสู้พร้อมกับทุกคน แอบชอบมามมาตลอดตั้งแต่ตอนที่ได้พบกันครั้งแรก
มาม หรือ มามู (マァム) - นักบวช ภายหลังกลายเป็น นักสู้
ลูกศิษย์คนที่ 2 ของอวาน อายุ 16 ปี เป็นลูกสาวของอัศวินโรก้า และนักบวชเรร่า ซึ่งอยู่กลุ่มผู้กล้าของอวานที่เคยร่วมมือกันกำจัดจอมปีศาจฮาดลาร์ในอดีต ใช้ปืนเวทมนตร์ที่ได้รับจาก อวาน เป็นอาวุธ แต่ต่อมาได้สมัครตัวเข้าเป็นศิษย์ของเทพแห่งเพลงมวยโบรคีน่า ทำให้ฝีมือพัฒนาขึ้นจนกลายเป็นนักสู้อย่างเต็มตัว
เลโอน่า (レオナ)
เจ้าหญิงแห่งอาณาจักรปาปูนิก้า อายุ 14 ปี เข้มแข็งและมีความเป็นผู้นำสูง เป็นนางเอกของเรื่อง แอบชอบไดอยู่
โกเมะจัง (ゴメちゃん)
ชื่อเต็มคือ โกลเดนเมททอลสไลม์ เป็นเพื่อนสนิทของได และเป็นเหมือนเทพนำโชคของคณะผู้กล้า แท้จริงแล้วคือหยดน้ำตาพระเจ้า เป็นไอเท็มที่ตอบรับการร้องขอและสร้างปาฏิหาริย์ให้พวกได
อวาน หรือ อาบัน (アバン) - ผู้กล้า 
ผู้กล้ารุ่นก่อน เก่งกาจทั้งทางด้านเวทมนตร์ วิชาดาบ วิชาสมุนไพร และอื่นๆ อีกหลายสาขา ปัจจุบันอายุ 31 ปี
โครโคไดล์ (クロコダイン) - เจ้าแห่งสัตว์ป่า
ปีศาจจระเข้ ผู้ควบคุมปีศาจสัตว์ทั้งหมดในโลก และเป็น 1 ใน 6 แม่ทัพที่อยู่ใต้บังคับบัญชาของเวิร์น อายุประมาณ 30 ปี หากเทียบกับอายุคน ภายหลังจากการต่อสู้กับได ได้กลับใจและมาช่วยพวกไดและป๊อปในการต่อสู้
ฮุนเคล (ヒュンケル) - นักรบ
ศิษย์คนแรกของอวาน เป็นนักดาบฝีมือดี อายุ 21 ปี อดีตเคยเป็น 1 ใน 6 แม่ทัพของเวิร์น ผู้ควบคุมทัพอมตะ ซึ่งเป็นมอนสเตอร์จำพวกซอมบี้ แต่ภายหลังกลับใจมาร่วมกับคณะผู้กล้าเช่นเดียวกับโครโคไดล์
มาทรีฟ (マトリフ) - นักบวชปีศาจ
อาจารย์คนที่ 2 ของป็อป (คนแรกคืออวาน) 1 ในคณะผู้กล้าในอดีต ปัจจุบันอายุ 99 ปี มีพลังเวทมนตร์แข็งแกร่ง แต่นิสัยลามก
โบรคีน่า (ブロキーナ) - เจ้าแห่งหมัดมวย
อาจารย์คนที่ 2 ของมาม (คนแรกคืออวาน) ถูกเรียกว่าเทพแห่งเพลงมวย มีฝีมือการต่อสู้แข็งแกร่ง แม้จะอายุมากแล้ว
ลาฮอลต์ (ラーハルト) - ขุนพลมังกรพสุธา
1 ในเสนาธิการของบารัน เก่งกาจแกล้วกล้าสมชายชาติทหาร เคยถูกฮุนเคลฆ่าตายไปแล้วครั้งนึงแต่ได้บารันช่วยชุบชีวิตขึ้นมา ภายหลังได้กลับใจมาช่วยพวกไดต่อสู้

**ฝ่ายปีศาจ**
เวิร์น หรือ บัน (バーン) - จอมราชาปีศาจ
จอมเทพปีศาจที่แข็งแกร่งที่สุดในผืนพิภพ ปรารถนาที่จะเผาทำลายโลกและบุกต่อขึ้นไปทำลายสวรรค์เพราะเชื่อว่าพระเจ้านั้นลำเอียง รักเพียงมนุษย์เท่านั้น
ฮาดลาร์ หรือ ฮาโดร่า (ハドラー) - จอมราชาปีศาจ 
อดีตจอมปีศาจ เคยถูกอวานจัดการไปแต่ฟื้นคืนชีพได้ด้วยพลังของเทพปีศาจ เวิร์น
มิสต์เวิร์น หรือ มิสโทบัน (ミストバーン) - เสนาธิการปีศาจ
เสนาธิการของเวิร์น ลึกลับรอบด้าน เป็นผู้กำความลับของเทพปีศาจ เวิร์น เอาไว้ ซึ่งที่จริงเป็นร่างแยกของเวิร์น
คิลเวิร์น หรือ คิลบัน (キルバーン) - ยมทูต
ยมทูตปริศนา 1 ในเสนาธิการของเวิร์น โหดเหี้ยมอำมหิต และเจ้าเล่ห์เป็นที่สุด ที่จริงแล้วเป็นเพียงตุ๊กตาเคลื่อนไหวของปิโรโร่
ปิโรโร่ (ピロロ) - ปีศาจรับใช้
ปีศาจผู้ติดตามของคิลเวิร์น แต่จริงๆ แล้วเขาคือคิลเวิร์นตัวจริง  จบชีวิตลงด้วยโกลเดนเฟเธอร์ของอวานและการโจมตีของมาม
บารัน (バラン) - อัศวินมังกร
พ่อแท้ๆ ของได เป็นอัศวินมังกรที่ผิดหวังกับมนุษย์จึงกลายเป็น 1 ในแม่ทัพที่เก่งกล้าของเทพปีศาจเวิร์น
ซาโบเอร่า (ザボエラ) - สังฆนายกปีศาจ
จอมเวทย์ด้านมืด ผู้ควบคุมทัพมอนสเตอร์ เป็นคนน่ารังเกียจ หลอกใช้คนอื่นและต้องการชัยชนะโดยไม่สนวิธีการ
เฟลย์ซาร์ด (フレイザード) - ขุนพลอัคคีน้ำแข็ง
ปีศาจครึ่งน้ำแข็งครึ่งไฟ เกิดจากเวทมนตร์ต้องห้ามของฮาดลาร์ มีนิสัยชั่วร้าย ภายหลังกลายเป็น "อาร์เมด เฟลย์ซาร์ด"
ฮีม หรีอ ฮีมู  (ヒム) - พอน
1 ใน 5 องครักษ์ร่างโอริฮารูกอน ยศพอน ได้รับพลังจากโปรโมชั่น (กฎของหมากรุกบางข้อที่ทำให้ทหารพอนเลื่อนยศได้) และมีพลังอย่างฮาดล่าร์ มีกายาสีเงิน ภายหลังได้รับผมสีทองของฮาดล่าร์ และกลายเป็นสิ่งมีชีวิตในที่สุด
ซิกม่า (シグマ) - ไนท์
1 ใน 5 องครักษ์ร่างโอริฮารูกอนเช่นเดียวกับฮีม เดิมเป็นตัวไนท์ (ม้า) ในหมากรุกของเวิร์น ถนัดการต่อสู้ด้วยหอกและคาถาสายอิโอ นอกจากนี้ยังมีโล่ที่สามารถสะท้อนเวทมนตร์ได้ทุกชนิดเป็นอาวุธป้องกันด้วย
บล็อก (ブロック) - รูค
1 ใน 5 องครักษ์ร่างโอริฮารูกอน เดิมเป็นตัวรุก (ป้อม) ในหมากรุกของเวิร์น ไม่ได้ระบุชัดว่าถนัดการต่อสู้แบบไหน แต่มีพลังมหาศาล คาถาที่ถนัดคาดว่าจะเป็นลูร่า
เฟมเบรน (フェンブレン) - บิชอป
1 ใน 5 องครักษ์ร่างโอริฮารูกอน เดิมเป็นตัวบิชอป (โคน) ในหมากรุกของเวิร์น มีร่างกายที่คมกริบไปทั้งตัว นิสัยโหดเหี้ยมอำมหิต ถนัดคาถาสายบากี้
อัลบินัส (アルビナス) - ควีน
ผู้นำของ 5 องครักษ์ร่างโอริฮารูกอน เดิมเป็นตัวควีนในหมากรุกของเวิร์น ยามปกติจะไม่แสดงแขนขาของตนออกมา ถนัดคาถาสายกีร่า

**ตัวละครอื่น ๆ**
 ชิว หรือ ชู (チウ) หนูคาราเต้ เพื่อนร่วมสำนักของมาม มีนิสัยตลก- เมิร์ล หรือ เมลูลู (メルル) นักทำนาย มีพลังทำนายขั้นสูง แอบชอบป๊อปอยู่ในใจ- แม่เฒ่านาบาร่า (ナバラ) ยายของเมิร์ล- โนวา (ノヴァ) ผู้กล้าทิศเหนือ ฝีมือสูงกว่าคนทั่วไป เป็นแม่ทัพอัศวินแห่งชินไกอา ช่วงแรกนิสัยไม่ดี แต่ได้พวกไดช่วยไว้ เลยกลับตัวได้ - ลอนเบิร์ก (ロン・ベルク) เผ่าปีศาจ เป็นช่างตีดาบ สร้างอาวุธให้โดยไม่จำกัดว่าคนๆ นั้นจะเป็นใคร สนใจเพียงแค่ว่าอาวุธที่สร้างขะแข็งแกร่งเพียงไร เป็นนักดาบที่เก่งที่สุดในโลกปีศาจ- บราส (ブラス) พ่อเลี้ยงของได อายุ 182 ปี เป็นมอนสเตอร์ดรูอิด (Druid) ผู้นำเหล่ามอนสเตอร์อยู่ในเกาะเดลมูริน ซึ่งเป็นเกาะเล็กๆ ที่ห่างไกล ถนัดคาถาสายบากี้ และ เมดาพานี- โซลาร์ หรือ โซล่า หรือ โซอาล่า (ソアラ) เจ้าหญิงแห่งอาณาจักรอัลคีด เป็นแม่แท้ๆ ของได ปกป้องบาลันจนเสียชีวิตไปตั้งแต่ตอนที่ไดยังแบเบาะ

**คำศัพท์**
ในการ์ตูนเรื่องนี้ อ้างอิงมาจากเกม ดราก้อนเควสต์ จึงมีคาถาและอาชีพที่น่าสนใจดังนี้

**อาชีพ**
 ผู้กล้า เหมือนเป็นอาชีพหลักที่ใช้ในการปราบจอมมาร เป็นสายอาชีพที่มีพลังสมดุลกันในทุกๆ ด้าน ทั้งความเร็ว ความเข้มแข็งและเวทมนตร์ และเป็นอาชีพเดียวที่สามารถใช้คาถาสายฟ้า (ไรดีน) ได้ ไดและอวาน มีอาชีพนี้- จอมเวทย์ เป็นอาชีพที่ถนัดใช้เวทมนตร์ในการโจมตี สามารถใช้คาถาไฟ น้ำแข็ง และคาถาที่ช่วยในการโจมตีได้ เป็นอาชีพของป๊อบในตอนแรก ข้อเสียคือมีความเข้มแข็งต่ำ- นักบวช เป็นอาชีพที่ใช้เวทมนตร์ในการช่วยเหลือ เช่น เพิ่มพลังให้กับพรรคพวก แม่ของมาม มีอาชีพนี้- นักรบ เป็นอาชีพที่มีความเข้มแข็งสูง มีความทนทานและพลังโจมตีสูงมาก สามารถใช้อาวุธที่มีน้ำหนักสูง ฮุนเคล และคล็อกโคไดล์ มีอาชีพนี้ ข้อเสียคือ ไม่สามารถใช้คาถาได้- นักกังฟู เหมือนกับนักรบ แต่เป็นอาชีพที่ความเร็วสูง การโจมตีเน้นไปในการใช้มือเปล่า มามและชิว มีอาชีพนี้- นักปราชญ์ เป็นอาชีพที่รวมทั้งอาชีพจอมเวทย์และนักบวช สามารถใช้คาถาทั้งช่วยเหลือและโจมตีได้ ภายหลัง ป๊อปกลายเป็นนักปราชญ์

**เวทมนตร์**
 คาถาสายฟ้า ได้แก่ ไรดีน, กิกาดีน, มินาดีน ใช้สายฟ้าเข้าโจมตี ได บารัน และ อวาน สามารถใช้คาถานี้ได้ เช่น ท่าไม้ตายกิกะเบรก- คาถาสายคลื่นความร้อน ได้แก่ กิรา, เบกิรามา, เบกิรากอน เป็นคาถาที่ใช้คลื่นความร้อนทำลายศัตรู- คาถาสายเพลิง ได้แก่ เมรา, เมรามี, เมราโซม่า เป็นคาถาสายถนัดของป๊อป- คาถาสายน้ำแข็ง ได้แก่ เฮียโด้, เฮียดัลโก้, เฮียไดน์, มาเฮียโด้  เป็นคาถาสายเดียวที่ไม่มีผลต่อผลึกระเบิดโคอา จึงใช้แช่แข็งไว้ไม่ให้ระเบิดได้- คาถาสายอากาศ ได้แก่ บากี้, บากิม่า , บากี้ครอส  เป็นคาถาที่ใช้แรงดันอากาศจู่โจมอีกฝ่ายซึ่งไดเคยบากี้ครอสตอนช่วยเลโอน่า- คาถาสายระเบิด ได้แก่ อิโอ, อิโอร่า, อิโอนาซึม  เป็นคาถาที่ปล่อยบอลพลังงานเข้าจู่โจมอีกฝ่าย
*คาถานอนหลับ ได้แก่ ราริโฮ, ราริโฮม่า
*คาถารักษา ได้แก่ โฮมี่, เบโฮมี่, เบโฮม่า
*คาถาแก้พิษ ได้แก่ เคียรี่, เคียริค
*คาถาชุบชีวิต ได้แก่ ซาโอราล, ซาโอริค
*คาถาเคลื่อนย้าย ได้แก่ ลูล่า, บาซิลูล่า
*คาถาอื่นๆ เช่น เมกันเต้ คาถาระเบิดตัวเองเพื่อทำลายคู่ต่อสู้, เบตั้น คาถาเรียกแผ่นดินไหวทำลายศัตรู , ดราโกรัม คาถาแปลงร่างเป็นมังกร,  เมโดรอา เป็นคาถาสาย เมร่า และ เฮียโด้ มารวมกัน เพื่อเกิดเป็นธนูแสงทำลายได้ทุกสิ่ง คิดค้นโดยมาทรีฟ เป็นต้น

**ฉบับอะนิเมะ**

**ฉบับปี ค.ศ. 1991**
ออกอากาศทุกวันพฤหัสบดี เวลา 19.00 - 19.30 น. (ตามเวลาประเทศญี่ปุ่น) ทางสถานี TBS ตั้งแต่วันที่ 17 ตุลาคม ปี ค.ศ. 1991 ถึง 24 กันยายน ปี ค.ศ. 1992  มีความยาวทั้งสิ้น 46 ตอน สำหรับในประเทศไทย ช่อง 9 อ.ส.ม.ท. ได้นำมาออกอากาศในทุกวันเสาร์และวันอาทิตย์ เวลา 9.00 - 9.30 น. (ตามเวลาประเทศไทย) เมื่อปี ค.ศ. 1993 ในรายการช่อง 9 การ์ตูน โดยใช้ชื่อเรื่องว่า ไดตะลุยแดนเวทมนตร์

**รายชื่อตอน**

**รายชื่อผู้ให้เสียงพากย์**

**ญี่ปุ่น**
 ได - โทชิโกะ ฟูจิตะ - ป๊อป - เคอิจิ นัมบะ - มาม - มีนะ โทมินางะ- เลโอน่า - อายะ ฮิซาคาวะ- โกเมะจัง - ยูมิ โทมะ (ภาคโทรทัศน์) , มาริโกะ โคดะ (ภาคภาพยนตร์)- อวาน - ฮิเดยูกิ ทานากะ- ฮาดลาร์ - ทาเคชิ อาโอโนะ- ซาโบเอร่า - นาโอกิ ทัตสึตะ- คร็อกโคไดล์ - บันโจ กินงะ- ฮุนเคล - ฮิเดยูกิ โฮริ- เฟลย์ซาร์ด - เคน ยามางุจิ- บารัน - อุนโช อิชิซึกะ- มิสต์เวิร์น - เคอิจิ นัมบะ- คิลเวิร์น - ฮิเดยูกิ ทานากะ- ปิโรโร่ - ฮิโรโกะ เอโมริ- เวิร์น - เคนจิ อุสึมิ- มาทรีฟ - ชิน อาโอโมริ- แม่เฒ่านาบาร่า - ฮิโรโกะ เอโมริ- เมิร์ล - จิเอโกะ นัมบะ- บราส - อิซามุ ทาโนนากะ- โซอาร่า - วาคานะ ยามาซากิ

**ไทย (ช่อง 9 อ.ส.ม.ท.)**
 ได - ฉันทนา ธาราจันทร์- ป๊อป - นิรันดร์ บุญยรัตพันธุ์- มาม - วิภาดา จตุยศพร- เลโอน่า - ศันสนีย์ วัฒนานุกูล- อวาน - บัญชา เหมะบุตร- ฮุนเคล - บัญชา เหมะบุตร- บารัน - นิรันดร์ บุญยรัตพันธุ์- เฟลย์ซาร์ด - เรวัติ ศิริสรรพ        - ฮาดลาร์ - มนูญ เรืองเชื้อเหมือน

**ฉบับปี ค.ศ. 2020**

**ภาพยนตร์**
 "ไดตะลุยแดนเวทมนตร์" ออกฉายเมื่อวันที่ 20 กรกฎาคม ค.ศ. 1991- "ไดตะลุยแดนเวทมนตร์ ตอน ลุกขึ้นสิ! เหล่าศิษย์ของอวาน" ออกฉายเมื่อวันที่ 7 มีนาคม ค.ศ. 1992- "ไดตะลุยแดนเวทมนตร์ ตอน จงกำจัดแม่ทัพทั้ง 6 ให้ได้!" ออกฉายเมื่อวันที่  11 กรกฎาคม ค.ศ. 1992
ทั้ง 3 ภาค ได้ถูกสร้างขึ้นเพื่อออกฉายในงานโตเออะนิเมะแฟร์

**แหล่งข้อมูลอื่น**
  ไดตะลุยแดนเวทมนตร์@Toei Animation 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:ดราก้อนเควสต์
หมวดหมู่:อนิเมะเริ่มต้นใหม่
หมวดหมู่:อนิเมะที่ออกฉายในปี พ.ศ. 2534
หมวดหมู่:อนิเมะที่ออกฉายในปี พ.ศ. 2563
หมวดหมู่:มิวส์ คอมมิวนิเคชัน
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2563
หมวดหมู่:รายการโทรทัศน์ของทีวีโตเกียว